《投赠山东何方伯三首 其一》
明代·孙蕡

碧落初看王气清，丹山喜见凤凰鸣。分符出镇留遗爱，赐第荣归荷圣情。

李绩忠贞明日月，窦融勋烈著丹青。白头风度浑如昨，尚可登庸佐太平。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。